ALLEN EN HANNELIESE – VAN CULLINAN NA NAN HUA DEEL 2 Cullinan se groot geheim – wolfshadowwhispers
ALLEN EN HANNELIESE – VAN CULLINAN NA NAN HUA DEEL 2 Cullinan se groot geheim
Selfs die twee pragtige platiekmeisies sal getuig dat daar iets geheimsinnig aangaan in die ou Cullinan Recreational Centre.
Dit het so begin. Ek en Hanneliese het in Oak Straat rond gesnuffel toe ons 'n winkel gewaar met die woord 'Chocolateur' opgegriffel. Nou sjokolade is nou maar die wolfie se swakpunt en toe ek sien die deur is oop het ek Hanneliese gegryp en ingesleep. Agter ons het 'n ou tannietjie ook hygend in gedraf.
Ons en die Tannie (later het sy haarself as Ta' Kotie bekend gestel) was almal so teleurgesteld om te hoor dat die winkel 'binnekort gaan oopmaak' en dat daar nog nie sjokolade was nie.
Die tannie het toe gesê:'Jinne my kind jou grimering is mooi kom jy hier optree?'
'Nee Tannie, ons kom neem snaakse fotos van ou dinge en weird goed vir my gedigte.'
'Haai kind, dan moet ek jou vertel van onse geheime plek!' het sy gesê en begin vertel van die Cullinan Recreational Centre se saal met die agt skilderye. Toe raak sy stil, gluur my aan asof sy iets van die heelal af weet wat selfs die gode ne weet nie.
'Seun, daar is 'n legende in onse dorp en ek het dit met my eie oge gesien, toe ek nog kon sien giegiegie'
Nuuskierig het ek nader gestaan. "Wat het tannie gesien?' het ek gevra.
Daar in die einste saal, weg gesteek bo die paintings in die saal tussen dak en plafon is 'n geheime kamer met 'n negende skildery." Sy het haar handsak oop gemaak en 'n verfrommelde foto uitgehaal.
Dit was die foto van 'n harp, en daar was vrymesselaar's simbole om dit. Ek wou die foto en die tannie af neem maar sy was bang want die geheim is glo gevaarlik. Toe respekteer ek haar gevoelens en neem nie 'n foto van haar of die negende skildery foto nie.
Ek wonder net of 'n klomp Vrymesselaars van Cullinan my nie eendag hier gaan kom ontvoer nie, omdat ek die storie met julle deel nie.
Die skilderye is massief en hang bo in die saal, buite mens se bereik.
Hier is 'n paar van die fotos wat ons in die Cullinan Recreational Centre geneem het, dit sal julle dalk 'n idee gee oor hoe skildery nommer 9 kan lyk…
Verskoon die kwaliteit van die fotos, soos ek altyd sê, ek is 'n digter en nie 'n fotograaf nie. Hanneliese se fotos het baie mooier gekom
Al die fotos is die kopiereg eiendom van Allen Simpson en Hanneliese Bredell (c) 2015
Later vandag is daar nog oor Cullinan, bly ingeskakel 😉
Cullinan, Vrye messelaars
8 thoughts on "ALLEN EN HANNELIESE – VAN CULLINAN NA NAN HUA DEEL 2 Cullinan se groot geheim"
Februarie 24, 2015 at 6:59 nm
Ek sien wat jy bedoel met die klein foto albumpie…ek hou baie daarvan en veral van my 2 gunstelinge 😉
Ai ta' Kotie het dit darm baie geniet om vir ons die geheim te vertel!! Ek wonder of sy dit al vir meer vertel het…..ek dink ons het na die ideale samesweerders gelyk om die geheim mee te deel, siende dat ons 'n baie spesiale konneksie deel….sou sy toe 'n Pentagram gekry het, wonder ek nou?
Ek dink nou, die skilderye is darm baie hoog, sodat mens nie daaraan kan vat nie of sou daar 'n ander rede wees wonder ek?
Februarie 24, 2015 at 7:05 nm
Dalk is daar versteekte kamers agter hulle.
En Ta' Kotie is so cool, ek kan nie glo 'n 80 jarige tannie wil 'n pentegram dra nie! Veral toe ek haar wys dat die betekenis skoon en edel is en nie Satanisties soos sekere poepholle dink nie. Ag sy is dierbaar.
Ek is bly jy hou van my gallerytjie 🙂
Februarie 24, 2015 at 7:19 nm
Sy is dierbaar ja….wys jou net, mens is nooit te oud om die Lig te sien en die regte pad te vind nie!!!!!!!!!!!!!!!!
Februarie 24, 2015 at 7:50 nm
Februarie 24, 2015 at 7:32 nm
As julle my vra sou ek raai dat daai Tannetjie al baie meer as die "lig" gesien het…:)
Februarie 24, 2015 at 7:51 nm
Februarie 26, 2015 at 10:55 vm
Wolfie, ek hou van daai pruilmond foto van jou! Vol sports sien ek! Het jou vertelling baie geniet. Dit het lekker gelees. Dankie
Februarie 26, 2015 at 11:03 vm
hehehehe Sparkle, dit was 'n prettige oomblik. Ek en Hanneliese lag ons tabernakels af op ons avonture en vind altyd snaakser maniere om fotos te neem.